**ქუთაისის საქალაქო სასამართლო** — პირველი ინსტანციის სასამართლო საქართველოს საერთო სასამართლოების სისტემაში, რომელიც ქუთაისის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.

სასამართლოს ისტორია
-------------------

ქუთაისის საქალაქო სასამართლო მდებარეობს ქ. ქუთაისში, მისამართზე: ქ. ქუთაისი, კუპრაძის ქ. № 11.

საქართველოს პრეზიდენტის 1997 წლის 14 ნოემბრის № 649 ბრძანებულებით გაუქმდა ქუთაისის ქალაქის სასამართლო და შეიქმნა ქუთაისის საქალაქო სასამართლო, რომლის სამოქმედო ტერიტორია განისაზღვრა ქალაქ ქუთაისის ადმინისტრაციულ-ტერიტორიული საზღვრებით.

სასამართლო რეფორმის ფარგლებში სასამართლოების გაერთიანების პროცესი 2010 წელსაც გაგრძელდა. გაერთიანებული სასამართლოს სტატუსით ქუთაისის საქალაქო სასამართლო 2010 წლის 22 სექტემბრიდან სარგებლობს. მასთან ტყიბულის, ბაღდათის და წყალტუბოს რაიონული სასამართლოები გაერთიანდნენ. თითოეულ ამ რაიონში სამსახურებრივი უფლებამოსილების ფარგლებში მაგისტრატი მოსამართლე პირველი ინსტანციის წესით განიხილავს მის განსჯადობას მიკუთვნებულ სისხლის, სამოქალაქო და ადმინისტრაციული კატეგორიის საქმეებს. ამასთან, მაგისტრატ მოსამართლეებს უფლება აქვთ საჭიროების შემთხვევაში განიხილონ ქუთაისის საქალაქო სასამართლოს განსჯადი საქმეებიც.

შენობა
------

ქუთაისის საქალაქო სასამართლოს შენობა მე-20 საუკუნის 80-იან წლებში სპეციალურად სასამართლოსთვის აშენდა. 2007 წელს სასამართლო სისტემის რეფორმის ფარგლებში განხორციელდა მისი რეკონსტრუქცია, რის შემდეგაც სასამართლომ ფუნქციონირება გააგრძელა განახლებულ შენობაში. ამჟამად, შენობაში განთავსებულია 7 თანამედროვე აპარატურით აღჭურვილი დარბაზი: 3 სისხლის სამართლის საქმეთათვის, 3 კი სამოქალაქო და ადმინისტრაციულ საქმეთა განსახილველად, ხოლო ერთი სპეციალიზებული დარბაზი გათვალისწინებულია ნაფიც მსაჯულთა სასამართლოსათვის. შენობის პირველ სართულზე განთავსებულია მისაღები, სადაც ხდება მოქალაქეთა განცხადებების მიღება.

სტრუქტურა
---------

ქუთაისის საქალაქო სასამართლოს სტრუქტურას ადგენს საქართველოს იუსტიციის უმაღლესი საბჭოს გადაწყვეტილება  „თბილისისა და ქუთაისის სააპელაციო სასამართლოების, რაიონული (საქალაქო) სასამართლოების აპარატების სტრუქტურისა და საშტატო ნუსხის დამტკიცების შესახებ".

ქუთაისის საქალაქო სასამართლოში მართლმსაჯულებას ახორციელებენ მოსამართლეები: იხ.ბმული. სასამართლოში დასაქმებული არის 46 საჯარო მოსამსახურე.

საკონტაქტო ინფორმაცია
---------------------

* მისამართი: ქ.ქუთაისი, კუპრაძის ქ.11
* ტელეფონი: (+995 431) 23-46-02
* ფაქსი: (+995 431) 23-46-05
* ელ.ფოსტა: kutaisicity@court.ge
* www.court.ge

სქოლიო
------

1. ↑  „თბილისისა და ქუთაისის სააპელაციო სასამართლოების, რაიონული (საქალაქო) სასამართლოების აპარატების სტრუქტურისა და საშტატო ნუსხის დამტკიცების შესახებ".

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
საქართველოს საერთო სასამართლოები |
| --- |
|  |
| უზენაესი სასამართლო | 
საქართველოს უზენაესი სასამართლო |  |
|  |
| სააპელაციო სასამართლოები | 
თბილისის სააპელაციო სასამართლო • ქუთაისის სააპელაციო სასამართლო |
|  |
| რაიონული (საქალაქო) სასამართლოები | 
თბილისის საქალაქო სასამართლო • რუსთავის საქალაქო სასამართლო • ქუთაისის საქალაქო სასამართლო • ფოთის საქალაქო სასამართლო • ბათუმის საქალაქო სასამართლო • ამბროლაურის რაიონული სასამართლო • ახალქალაქის რაიონული სასამართლო • ახალციხის რაიონული სასამართლო • ბოლნისის რაიონული სასამართლო • გორის რაიონული სასამართლო • გურჯაანის რაიონული სასამართლო • ზესტაფონის რაიონული სასამართლო • თელავის რაიონული სასამართლო • მცხეთის რაიონული სასამართლო • ოზურგეთის რაიონული სასამართლო • საჩხერის რაიონული სასამართლო • ზუგდიდის რაიონული სასამართლო • სენაკის რაიონული სასამართლო • ხაშურის რაიონული სასამართლო • ხელვაჩაურის რაიონული სასამართლო |
|  |
| 
საქართველოს იუსტიციის უმაღლესი საბჭო |

 |